
Европейският парламент,
–	като взе предвид член 286, параграф 2 от Договора за функционирането на Европейския съюз, съгласно който Съветът се е консултирал с него (C10‑0123/2024),
–	като взе предвид член 133 от своя Правилник за дейността,
–	като взе предвид доклада на комисията по бюджетен контрол (A10-0018/2024),
А.	като има предвид, че с писмо от 9 октомври 2024 г. Съветът се е консултирал с Парламента относно назначаването на Илиана Иванова за член на Сметната палата;
Б.	като има предвид, че комисията по бюджетен контрол на Парламента направи оценка на квалификацията на Илиана Иванова, по-специално по отношение на условията, посочени в член 286, параграф 1 от Договора за функционирането на Европейския съюз; като има предвид, че в рамките на тази оценка кандидатката предостави на комисията автобиография, както и своите отговори на отправения ѝ писмен въпросник;
В.	като има предвид, че впоследствие, на 21 ноември 2024 г., комисията проведе изслушване на кандидатката, по време на което тя направи встъпително изявление, а след това отговори на въпросите, зададени от членовете на комисията;
1.	изказва положително становище относно предложението на Съвета за назначаване на Илиана Иванова за член на Сметната палата;
2.	възлага на своя председател да предаде настоящото решение на Съвета и за сведение, на Сметната палата, както и на другите институции на Европейския съюз и на одитните институции на държавите членки.




image1.png




